CELEX: 22016D0756
Language: sk
Date: 2015-03-20 00:00:00
Title: Rozhodnutie Spoločného výboru EHP č. 73/2015 z 20. marca 2015, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2016/756]

19.5.2016   
               
               
                  SK
               
               
                  Úradný vestník Európskej únie
               
               
                  L 129/87
               
            ROZHODNUTIE SPOLOČNÉHO VÝBORU EHP
      č. 73/2015
      z 20. marca 2015,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2016/756]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Je vhodné rozšíriť spoluprácu zmluvných strán dohody tak, aby zahŕňala rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia, ktorým sa zrušuje rozhodnutie č. 2119/98/ES (1).
               
            
                  (2)
               
               
                  Protokol 31 k Dohode o EHP by sa mal preto zmeniť, aby sa umožnila táto rozšírená spolupráca,
               
            PRIJAL TOTO ROZHODNUTIE:
      Článok 1
      V článku 16 ods. 1 protokolu 31 k Dohode o EHP sa dopĺňa táto zarážka:
      
                  „—
               
               
                  
                     32013 D 1082: rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia, ktorým sa zrušuje rozhodnutie č. 2119/98/ES (Ú. v. EÚ L 293, 5.11.2013, s. 1).
                  Lichtenštajnsko znáša všetky náklady vyplývajúce z jeho zapojenia sa do činností na základe rozhodnutia č. 1082/2013/EÚ. Ak sa Lichtenštajnsko stane účastníkom tretieho akčného programu pre Úniu v oblasti zdravia (2014 – 2020), ktorý sa ustanovuje nariadením Európskeho parlamentu a Rady (EÚ) č. 282/2014 z 11. marca 2014, uplatnia sa obvyklé ustanovenia o refundácii nákladov.“
               
            Článok 2
      Toto rozhodnutie nadobúda účinnosť dňom nasledujúcim po doručení posledných oznámení podľa článku 103 ods. 1 Dohody o EHP (*).
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 20. marca 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 293, 5.11.2013, s. 1.
      
         (*)  Ústavné požiadavky neboli oznámené.